РЕЗЮМЕ
на резултатите от проведения през 2025 година мониторинг на територията управлявана от ТП ДЛС „Каракуз“ гр. Дулово
	Настоящото проучване е извършено в периода от месец януари до месец декември 2025г. във връзка с годишният мониторинг на ГВКС за територията на ТП ДЛС „Каракуз“ гр. Дулово

1.1. Финансов план на стопанството
През 2025 година стопанството е работило, съгласно предвижданията на изготвения финансов план на ТП ДЛС „Каракуз“ гр. Дулово за годината, който е съгласуван и утвърден от Директора на СЦДП ДП гр. Габрово. Той е разработен на базата на предвижданията на Горскостопанският план на стопанството. За 2025г. стопанството е завършило с отрицателен финансов резултат.
1.2. Социални споразумения
За 2025 год. има сключен „Браншови колективен трудов договор на работещите в отрасъл „Горско стопанство – стопанисване“ през 2025-2026 година“, от условията на който се ползват и служителите на ТП ДЛС „Каракуз“ гр. Дулово. Няма договорени допълнителни условия за работещите извън индивидуалното трудово договаряне;
В стопанството има две синдикални организации ФСОГСДП към КНСБ и НФЗГС на КТ „Подкрепа“.
През 2025 година няма постъпили жалби от страна на работещите в стопанството служители.
1.3. План/програма за обучение и квалификация на персонала
За 2025 год. ТП ДЛС „Каракуз“ гр. Дулово е разработило Програма за обучение за 2025 год. на служителите на стопанството и съгласно нея бяха заложени 9 обучения и задължителни инструктажи, като всички предвидени обучения и инструктажи са изпълнени.
Инструктират и служителите на контрагентите, при въвеждането в обектите, в които ще извършват дейност.
През годината служители на стопанството участваха в различни обучения, организирани от СЦДП ДП - Габрово.
1.4. Здравословни и безопасни условия на труд вкл. на работниците на подизпълнителите
Стопанството спазват изискванията на Принцип 2 от Стандарта и на българското законодателство по отношение на осигуряване и спазване на безопасни условия на труд.
Има актуална оценка на риска за всички работни позиции в ТП ДЛС „Каракуз“;
ТП ДЛС „Каракуз“ ежегодно сключва актуални договори със служба по трудова медицина.
Проведени са обучения и инструктажи за здравословни и безопасни условия на труд на персонала на ТП ДЛС „Каракуз“ и работниците на подизпълнителите, които се удостоверяват с попълнени и подписани в съответните срокове инструктажни книги за служителите и работниците на подизпълнителите и/или формуляри за проверка за работниците на подизпълнителите.
Предоставено е служебно облекло, предпазни средства и оборудване на служителите на ТП ДЛС „Каракуз“, съгласно изискванията и договореностите за предоставяне на служебно облекло.
Проведен е периодичен контрол и изследване на параметрите на работната среда.
През 2025г. на територията на стопанството няма регистрирани трудови злополуки. 
Не са извършвани проверки от териториална дирекция „Инспекцията по труда“.
В стопанството за 2025г. има 13 броя трудоустроени лица.
Няма решения от проведени заседания на комисия по условия на труд.
1.5. Ангажиране на заинтересованите страни
Всички регистри се водят.
Провеждани са срещи с кметовете на общините, с фирми извършващи дейности в горските територии, с физически лица и др. служители на стопанството са участвали в различни комисии. 
За годината са извършени 7 броя проверки от контролиращи органи, по някой от тях са дадени предписания за които са взети мерки.
През годината ТП ДЛС „Каракуз“ гр. Дулово е приемало ученици за провеждане на учебна производствена практика.
Водена е кореспонденция със засегнати и заинтересовани страни по различни поводи, свързани с дейности на стопанството.
1.6. Незаконни/нерегламентирани дейности в горите
През годината има подавани сигнали на телефон 112, по които са извършвани проверки и са предприети съответните действия, при констатиране на нарушения.
При изпълнение на служебните си задължения за 2025 год. служителите на стопанството са извършили 2 140 броя проверки. Съставени общо 28 броя АУАН по ЗГ и 26 броя АУАН по ЗЛОД – 2 бр.. Съставени 19 бр. констативни протоколи с неизвестен и известен /по прякор и други/ нарушител.
Има извършвани редовни и извънредни ревизии на охранителните участъци при които не са констатирани нарушения.
След направен анализ на разкритите и неразкритите нарушения от предходната 2024 година се установява, че през 2025г. значително е намалял размера на нарушенията. 
Има надлежно съхранена документация/кореспонденция с МЗХ, ИАГ, РДГ, РИОСВ, ЛСЗ, ОДБХ, НОИ и други институции свързани с дейността на стопанството.
1.7. Изпълнение на горскостопанския план
ТП ДЛС „Каракуз“ съобразява годишното си ползване и натуралните показатели с предвижданията на ГСП, с разпорежданията на Закона за горите и останалите му поднормативни документи, и със съгласувания със СЦДП ДП Габрово финансов план. 
По Финансов план на стопанството за 2025г. не е предвидено строителство или ремонт на горски пътища.
1.8. Промени в границите, собствеността, функционалността и предназначението на територии в рамките на стопанството
През 2025 няма промени в площта на ГСЕ.
През 2025 няма промени в собствеността.
През 2025 има промени в предназначението на поземлени имоти в горските територии с обща площ – 26,984 дка.
Промени във функционалното предназначение на териториите /видове и площи/  са извършвани с Решение № ПП-2-2025 по протокол № ПП-3-2025г. от 09.05.2025г. на РДГ – Русе, с обща площ - 26,984 дка.
Не са издавани заповеди за заличаване/обявяване/ промени на защитените територии и защитените зони.
Не са  извършвани промени в заповедите или планове за управление на защитените територии и защитените зони.
През 2025г. е извършена актуализация на гори във фаза на старост /ГФС/. 
1.9. Здравословно състояние на гората
Санитарното състояние на насажденията в стопанството като цяло е добро, съгласно обяснителната записка за отчета на извършените лесозащитни мероприятия. 
За 2025 год. се изпълняват противопожарните мероприятия съгласно плана за защита на ГТ от пожари. 
Негативни въздействия от антропогенни дейности не са наблюдавани и регистрирани на територията на стопанството.
ТП ДЛС „Каракуз“ следи здравословното състояние на гората и при нужда предприема действия по уведомяване на съответните органи, усвояване на повредена дървесина и т.н.
1.10. Ползване/добиви на недървесни горски продукти
При ползването на дървесина за 2025 г. няма превишение на средногодишните показатели по обем спрямо ГСП . 
През 2025г. година има сключени договори за отдаване под наем на дивечови ниви.
През 2025г. няма извършвани ремонти и строежи на пътища и съоръжения свързани с горскостопанските дейности.
През годината залесяванията са основно с насока на залесяването в зрели гори и е извършено попълване на култури.
 Обект на мониторинг са:
През 2025г. има издадени 3 бр. позволителни за събиране на недървесни горски продукти добити.
Няма превишение на годишният отстрел /ползване на дивеч/ при планиран отстрел.
Няма издадени разрешителни за паша на домашни животни през 2025г., тъй като е забранена.
1.11. Гори с висока консервационна стойност
С актуализацията на Докладът за ГВКС от 2025г. са нанесени промени в списъка на гори във фаза на старост. Предстои одобрение на доклада за ГВКС през 2026г., както и влизане в сила на новият горскостопански план. Мониторингът на установените горски територии с висока консервационна стойност (ВКС) се осъществява съгласно „Система за мониторинг на високите консервационни стойности на територията на ТП ДЛС „Каракуз“. 
Извършвани са периодични проверки в сайта на РИОСВ и МОСВ, като няма новосъздадени защитени територии и зони на територията на  ТП ДЛС „Каракуз“ 
Теренните служители са извършвали мониторинг на видовете от ВКС 1.2, 1.3 и местообитанията от ВКС 3, за което има изготвени формуляри за мониторинг на екосистемите.
Здравословното състояние на описаните екосистеми и ГФС е задоволително, наблюдават се процеси на съхнене, в повечето описания строеж е равномерен с проста структура, не се наблюдават големи отворени пространства в описаните гори. Не се наблюдава голямо наличие на биотопна дървесина с диаметър по – голям от 22 см. Не се наблюдават сукцесионни процеси.
Горите, които представляват ВКС 2 са запазили количествени показатели на трите критерия - естественост, фрагментираност и лесистост.
Относно ВКС 4 – не са наблюдавани и сигнализирани ерозионни процеси. 
Горите с ВКС 5 - не са постъпвали предложения за изменение или включване на нови територии като гори важни за местното население.
За обектите посочени във ВКС 6 от Доклада за ГВКС няма постъпили данни за промяна в тяхното състояние. При планиране и провеждане на дейности в насажденията попадащи във ВКС 6  са спазени изискванията на доклада.
Попълват се формуляри за предварителната оценка за въздействието върху околната среда преди маркиране на насажденията и са приложени към досиетата на маркираните насаждения. 
1.12. Представителни образци от естествени горски екосистеми
Списъкът на представителните образци на естествените горски екосистеми е с последна актуализация от 2025г.
Има списък на горите във фаза на старост на стопанството. Има промени в списъка на ГФС през 2025г.
Теренните служители са извършвали мониторинг на видовете от ВКС 3, за което има изготвени формуляри за мониторинг на екосистемите.

1.13. Въздействие на дейностите по управление върху околната среда.
При набирането на лесосечния фонд за годината, служителите на стопанството се съобразяват с предвидените в ГСП  мероприятия, като ги съобразяват с промените в нормативните документи, както и с изискванията на Стандарта. 
Макар и посочена в Списъка на инвазивните чужди видове акацията от години е натурализирана в стопанството и е от стопанско значение за нас. За годината няма увеличение на площта на акациевите гори – не са извършвани залесяване с акация.
През годината теренните служители са извършвали мониторинг на екосистемите от ВКС 3.
Също така са наблюдавани и описани видовете в ВКС 1.2 и 1.3.
През 2025г. не са използвани биологични агенти, пестициди и торове на територията на ТП ДЛС „Каракуз“ гр. Дулово.
Няма възникнали природни нарушения през 2025година.
Няма установени негативни въздействия върху водни ресурси, вследствие на проведените горскостопански дейности, както и в следствие на други дейности извън горскостопанските дейности. Също така няма негативно въздействие върху почвите /ерозия, уплътняване, замърсяване и други/ вследствие на проведените горскостопански дейности. 
Състоянието на постоянните и временни горски пътища е добро.
Спазват се изискванията на системата за управление на отпадъците.
1.14. Въздействие на дейностите по управление върху социалната среда.
За годината няма постъпили жалби и сигнали, свързани с правата и собствеността на местните общности.
Няма регистрирани въздействия на горскостопански дейности върху източници на питейна вода и други ползвания на водни ресурси, съгласно система за мониторинг на ВКС 4.1 и ВКС 4.2.
През 2025г. всички обекти за ползване и отдаване на дървесина бяха пуснати на общо основание.
През 2025г. има постъпили заявления от физически лица за НГП. Позволителни за паша не са издавани, тъй като на територията на стопанството тя е забранена. През годината на територията на ТП ДЛС „Каракуз“ гр. Дулово са настанени пчелини.
Нуждите от дървесина на местното население са задоволени през 2025г. 
В обектите посочени във ВКС 6 от доклада  за ГВКС няма постъпили промени  в тяхното състояние през 2025г. 
1.15. Промени в околната среда:
Теренните служители са извършвали мониторинг на видовете от ВКС 1.2, 1.3 и местообитанията от ВКС 3, за което има изготвени формуляри за мониторинг на екосистемите, за което има изготвени формуляри за провеждане на мониторинг.
През годината са наблюдавани единично срещани екземпляри от някои от описаните в Доклада за ГВКС видове, като са попълнени формуляри за мониторинг за видове описани в ГВКС 1.2 и 1.3.
Защитените територии и зони – няма промяна в тях. В сайта на РИОСВ Русе няма публикувани нови планове за управление.
Няма регистрирани промени в следствие на природни нарушения или антропогенни въздействия в границите на ЗЗ и ЗТ.
За годината няма възникнали големи природни нарушения.


Изготвил: ……………….
/инж. Октай Хюсеин – лесоинженер/

